
Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol neu grŵp o ddysgwyr, wedi’i seilio ar ddigwyddiad critigol a arsylwyd. 

Cyflwyniad

 Bwriad y traethawd hwn yw ymdrin â ddigwyddiad critigol a arsylwais ac adfyfyrio ar ei arwyddocaol o ran maes addysgu a phrofiadau personol.  Gellir defnyddio dulliau Tripp (2012) o ddadansoddi digwyddiadau critigol i werthuso digwyddiadau yn feirniadol trwy adfyfyriol.  Egyr ei llyfr â’r esboniad syml i ddeall ddigwyddiadau critigol.  Awgryma Tripp (2012) bod yna ddau gam yn rhan o’r broses, sef ceir y ffenomen ei arsylwi a’i gofnodi (yr elfen ddisgrifiadol – y ‘beth’? ) ac yn ail, ceir yr agwedd esboniadol (sef y ‘pam’?).  Mae digwyddiad critigol yn cael ei greu wrth roi ystyr a chyd-destun cymdeithasol ehangach iddo. 
Dywed (Tripp 2012), fod digwyddiadau yn anochel ond fe ddaw’r elfen gritigol yn ein dadansoddiad a’n ddehongliad ohonynt ac yn yr arwyddocâd y gosodwn arnynt.  Mae archwilio digwyddiadau critigol yn allweddol o ran datblygiadau a gwelliannau personol ac ehangach ym maes addysgu.  

Rôl adfyfyrio beirniadol
Ni ellir gwadu’r ffaith bod adfyfyrio beirniadol yn bwnc poblogaidd o fewn disgwrs ynglŷn â rôl ddatblygiadol addysgu fel proffesiwn ers amser.  Y mae ei arwyddocâd yn deillio o gwerthuso barhaol ac i allu adnabod yr hyn sy’n gweithio’n effeithiol a lle mae angen ailfeddwl neu addasu ei ddulliau blaenorol.  Yn gryno, disgrifir fel proses sy’n creu gwell dealltwriaeth o’n hunan ac o sefyllfa i lywio penderfyniadau wrth weithredu yn y dyfodol (Sanders, J. 2009).  Mae adfyfyrio beirniadol yn herio ein meddylfryd cychwynnol ac yn arwain at gwestiynnu meddwl yr ymarferwr a’i ddull ymarferol o fewn y dosbarth.

Dewey (1933) oedd ymhlith y cyntaf i nodi myfyrio fel math arbenigol o feddwl a chafodd y cysyniad i ehangu ymhellach gan Schön, (1998) pan welodd pwrpas i adfyfyrio fel arfer beunyddiol –  boed hynny yn y foment neu wedi’r digwyddiad.   Cryfder y fath o ddamcaniaeth hwn o ran datblygiad yr addysgwyr yw’r gwelliant i’w ymarfer a ddaw o brofiad adfyfyrio yn ystod y digwyddiad/profiad ynghyd â’r adfyfyrio sy’n digwydd wrth edrych yn ôl (ar ôl y digwyddiad).

Mae model adfyfyriol Gibbs (1988) yn cynnig y camau priodol a fframwaith er mwyn annog gwerthusiad llawn yn hytrach na disgrifio yn unig, a gwella sgiliau adfyfyrio trwy ei wneud  yn rheolaidd.  Dadleua Zeichner a Liston (1996) y dylai athrawon symud y tu hwnt i gwestiynau arwynebol ynglŷn ag effeithiolrwydd eu hymarfer ag y dylid archwilio gwerthoedd yn feirniadol wrth osod camau glir ar gyfer newid neu welliant, yn ogystal â ffocws bendant ar ansawdd ei ymarfer, yn bennaf.   Credaf fod dilyn fframwaith neu fodel yn gymorth i fynd yn ddyfnach i’r wybodaeth arwynebol ac i werthuso yn drylwyr.  

Metawybyddiaeth yw’r term a ddefnyddir i ddiffinio rôl adfyfyriol ym myd addysg (Hartman, 2001).  Mae ‘meddwl am feddwl’ (metawybyddiaeth) yn sail i’r broses dysgu, ac wrth adfyfyrio mae’n bosib gwerthfawrogi strategaethau a dulliau a’i gymhwyso o fewn cyd-destunau gwahanol yn y dyfodol (Llywodraeth Cymru, 2010, t.23).  Yn y pendraw, mae hynny’n gwella ein hymarfer/dysgu personol a phroffesiynol.  Fel ymarferwyr, mae’n hanfodol i fod yn ddadansoddol o’n dulliau ac ideolegau yn rheolaidd, yn ogystal â mireinio hynny yn erbyn y safonau proffesiynol.  Arweinia hynny at arloesedd a datblygiad proffesiynol.  Mae adfyfyrio beirniadol hefyd yn gallu golygu adnabod ein dybiaeth personol sy’n sail i’n weithredoedd â’i chwestiynau, wrth feddwl am wahanol ffordd  ymddwyn ac ymateb.  Mae adfyfyrio critigol yn cyfuno dysgu trwy brofiad a theorïau addysgeg i ffurfio mewnwelediad newydd i’n dealltwriaeth a’r ffordd yr ydyn yn ymddwyn. Maent yn cyfoethogi darpariaeth ac yn cynyddu rôl broffesiynol yr addysgwyr wrth dargedi’r safonau proffesiynol.







Arsylwi - Cyd-destun yr Ysgol a’r Ystafell Ddosbarth
Yn amlwg, dilynaf ganllawiau BERA wrth drafod gwybodaeth ac yn gwneud ymdrech cydwybodol i gadw anhysbysrwydd.  Felly, ni fyddaf yn datgelu enw’r ysgol na unrhyw berson cysylltiedig.  
Roedd yr ysgol y bûm yn arsylwi, yn arloesol iawn ac o flaen yn gad wrth ddefnyddio’r Cwricwlwm i Gymru o fewn y dysgu.  Fe ddaeth hyn yn amlwg iawn yn y pwyslais ar gymeriadau’r pedwar diben, yn ogystal â rhyddid y disgybl i arwain y dysgu.  Roedd yr ysgol hefyd, yn paratoi ar gyfer arolwg gan Estyn, er mwyn gweld ar ba lefel y maent wedi llwyddo i weithredu’r cwricwlwm newydd a phontio o’r hen fframwaith cyn 2022.  
Cofnodwyd o fewn adroddiad Estyn, 2018, bod tua 7% o ddisgyblion yr ysgol yn derbyn prydau am ddim, sy’n llawer is na’r cyfartaledd cenedlaethol (sef 18%).  Mae tua 90% o ddisgyblion o aelwydydd lle mai Saesneg yw iaith y gartref a phrin iawn a geir disgybl o gefndir lleiafrifol.  O ran anghenion dysgu ychwanegol, mae’r ysgol wedi cydnabod fod 22% o ddisgyblion ag anghenion dysgu ychwanegol ond ychydig iawn o rheini sydd â datganiad swyddogol o anghenion addysgol arbennig.
Yn ychwanegol, roedd nifer o absenoldebau ar draws yr ysgol ( a hynny’n ddigwyliedig) yn sgil Covid-19, er yn amlwg na ellir gwneud lawer i ddatrys hynny.  Amlwg hefyd, oedd yr addasiadau angenrheidiol yn dilyn effaith y pandemig, o ran diheintio, gwisgo gorchudd wyneb ac chymdeithasu ar wahân.







Digwyddiad critigol yn gysylltiedig â Phedwar Diben Donaldson
Dechreuodd y wers, ar ôl egwyl ac felly,  roeddwn yn disgwyl rhywfaith o gynnwrf ac egni o fewn y disgyblion.  Yn sicr, llwyddodd y disgyblion i roi’r hollol egni hwnnw i fewn i’r wers.  Bwriad y dasg gychwynnol oedd adalw'r stori a ddysgwyd iddynt yn ei gwersi blaenorol.  Roedd y dull dysgu yn dilyn strategaeth Pie Corbett (2008) ac roedd disgwyl iddynt ddarllen y stori fel cam cyntaf, yna ei ailadrodd ar lafar gydag ystumiau corfforol perthnasol ac yn olaf, i ysgrifennu’r stori yn ei ffordd ei hun.  Amlygodd y digwyddiad critigol o fewn y cam olaf – y dasg annibynnol cyntaf.
Yn ddiarwybod i’r athrawes, aeth disgybl i’r man lle'r oedd cyfrifiadur yr athrawes a llwyddodd i newid sleid y pwyntpwer i’r un blaenorol (a dyna le oedd y stori - h.y. yr ateb i'r dasg).  Sylwodd yr athrawes ar hyn ymhen eiliadau ac aeth ati i newid y sleid yn ôl (ac yn y broses yn cuddio’r atebion) ac i esbonio i’r disgybl mai nad tasg copïo oedd hwn ond dasg cofio ac ailysgrifennu ydoedd.   
O ran pedwar diben y Cwricwlwm i Gymru, mae’r digwyddiad critigol yn perthyn i’r maes ‘dysgwyr uchelgeisiol, galluog’, gan ei fod yn annog i ddysgwyr i feddwl yn annibynnol ac i osgoi gorddibyniaeth ar dderbyn gwybodaeth o eraill. Nod y cwricwlwm yw creu dysgwyr uchelgeisiol a galluog.  Felly fe welwn yn glir y bwriad i osod heriau a safonau uchel, yn ogystal â’r mwynhad i ddatrys problemau.  Mae dyfalbarhau yn sgil allweddol i feithrin o oedran ifanc ac wrth ddyfalbarhau mae’n bosib i ddysgu gymaint yn fwy na oedd yn disgwyliedig. Llwyddodd y disgybl i gyflawni'r hyn a dybiodd i fod yn amhosib ar ddechrau’r wers.
Er hynny, rhaid ystyried bod elfen o ddatrys problemau/meddwl yn y foment yn gysylltiedig â’r digwyddiad critigol, ac os felly, efallai bod y ‘meddwl creadigol’ a datrys problemau trosto’i hun yn rhywbeth sydd rhaid canmol, hefyd. 





Adolygiad Llenyddiaeth 
O fewn yr adran hon y meysydd a chanolbwyntir arni yn bennaf, yw sgaffaldio a’i phwysigrwydd ar gyfer hwyluso dysgu, yn ogystal â’r theori llwyth gwybyddol. 
Mae sgaffaldio o fewn y broses dysgu yn allweddol bwysig wrth ystyried datblygiad a dysgu plant.  Mae’r cysyniad yn gysylltiedig â theori cymdeithasol-ddiwylliannol Vygotsky a syniad o’r parth datblygiad procsimal (ZPD).  Creda Vygotsky (1978) y gallai rhyngweithio dan arweiniad (cyfeirir at y person hwn fel yr unigolion mwy gwybodus), hwyluso lefel uwch o ddysgu yn y parth datblygiad procsimal.  
Awgryma Bruner (1977) wrth bod plentyn yn dechrau dysgu cysyniadau newydd mae angen iddynt dderbyn cymorth gan addysgwr, a hynny yn ‘active support’.  Pwysleisia ei theori sbiral bwysigrwydd ailadrodd ac ailymweld â wybodaeth er mwyn ei atgyfnerthu.  I ddechrau, mae disgyblion yn ddibynnol ar gymorth oedolyn, ond wrth iddynt ddechrau meddwl am annibynnol a chaffael ar sgiliau a gwybodaeth newydd fe all y lefel o gymorth gostwng yn raddol.  Yn ychwangeol, y maent yn hanfodol bod addysgwyr yn gallu adnabod pad fod disgybl yn cyrraedd y pwynt lle mae’r dysgu annibynnol yn bosib ac felly, nid oes angen sgaffaldio’n ormodol rhagor.  Er y mae’n bwysicach i adnabod pan fod dysgu annibynnol ddim eto’n bosib ac mae sgaffaldio bellach yn angenrheidiol, (fel y gwelir yn y digwyddiad critigol).  Digwyddir sgaffaldio effeithio pan ceir cyfuniad rhwng rôl y dysgwyr ac addysgwyr, a phan bod y ddau yn weithredol yn y broses.  Dadleua Pea (2004) bod y cysyniad o sgaffaldio yn mynd yn rhy eang, yn aneglur o ran ei arwyddocâd  ac yn cael ei gymhlethu â’r syniad arwynebol o gymorth.  Tra bod Stone 1998, t.351, yn dadlau bod angen cadw ystyr gwreiddiol y trosiad  – lle mae’r dysgu yn rhan weithredol ac nid goddefol yn y broses.  Er ei fod yn gweld cyfyngiadau'r trosiad o sgaffaldiau a'r posibilrwydd iddo gael ei gamddehongli, penderfyna ni ddylid rhoi’r gorau i’r cysyniad fel  trosiad (Stone 1998, t.351).  Defnyddir sgaffaldau i gefnogi prosesau metawybyddol fel bod y disgyblion yn medru meithrin sgiliau feddwl annibynnol, ac felly, dengys amryw o dystiolaeth bod gwerth iddynt.
Nid model benodol ag adeiladwyd o flaenllaw yw sgaffaldio felly, ond yn hytrach y mae’n strategaethau sydd wedi ei deilwra, addasu a gwahaniaethu er mwyn hwyluso’r dysgu.  Pie Corbett oedd y strategaeth a arsylwais fel sgaffald cyn cwblhau tasg anoddach.  Mae ei theori a’r cysyniad o ‘Talk for writing’ o’r farn bod sgiliau llafar yn cyfoethogi’r sgiliau darllen ac ysgrifennu.  Roedd y disgyblion yn adrodd stori ar ei gof ac yn gwneud ystumiau i gydfynd â’r cynnwys. Does dim amheuaeth bod angen fwy o ymchwil yn y maes, er mwyn pennu tystiolaeth gadarn ynglŷn â’i effeithiolrwydd.
Dengys Ffigr 2 (gweler yr atodiad) yr holl elfennau sy’n gysylltiedig â’r dull dysgu hwn.  Yr adran bwysicach o ran y traethawd hwn, yw cysyniad Pie Corbett (2008) o ‘imitate, innovate and independent application’, sy’n debyg i’r fodel GRR (Gweler Ffigr 1 yr atodiad).  Dengys tystiolaeth bod modelau megis y pedwar cam y Model ‘Gradual Relase of Responsibility (GRR) yn torri gwybodaeth yn gamau clir e.e: Gwers Ffocws (‘Rydw i’n wneud’), Cyfarwyddiadau dan Arweiniad – (‘Rydyn ni'n ei wneud’), Cydweithredol – (‘Rydych chi'n ei wneud gyda'ch gilydd’), ac yn Annibynnol – (‘Rydych chi'n ei wneud’) (Fisher & Frey 2006). 
Mae barn addysgwyr yn cefnogi fod strategaeth Pie Corbett (2008) wedi cael effaith cadarnhaol yn ei ymarfer ond nodwyd bod angen datrys yr amheuon ynglŷn â’i effeithiolrwydd (Dockrell, J., Marshall, C. and Wyse, D, 2015).  Ceir tystiolaeth gadarn sy’n esbonio bod sgiliau darllen yn gymorth i sgiliau ysgrifennu ond awgryma dull Pie Corbett (2008) bod dau gam i feithrin y sgiliau priodol sef, i ddarllen fel darllenydd ac yna i ddarllen fel ysgrifennydd.  Er bod tystiolaeth gadarn i gefnogi’r cysyniad bod darllen ac ysgrifennu yn cydfynd ac mae’r perthynas rhyngddynt yn ddeublyg, mae angen ymchwil bellach i gefnogi’r cysyniad uchod (bod yna dwy ffordd o feddwl). 
Yn ychwanegol, adleisia’r dull a damcaniaeth, y ffaith os nad plant yn clywed stori, nid yw’n bosibl iddynt ailddweud stori, ac os nad ydynt yn medru gwneud hynny, mae’n annhebygol y bydden yn gallu ysgrifennu un.  Mae’n bwysig felly, i ystyried hyn wrth addysgu ac yn ddefnyddiol iawn, o fewn y datganiadau o’r hyn sy’n bwysig, ym maes ieithoedd, llythrennedd a chyfathrebu (Cwricwlwm i Gymru) ceir ddyfyniad sy’n crynhoi hynny - ‘Mae llenyddiaeth yn tanio’r dychymyg ac yn ysbrydoli creadigrwydd’.  Mae’r disgyblion sydd â chymhelliant i ddysgu ac ysbrydoliaeth  ymwneud yn ddyfnach â’r proses dysgu ac mae prosesu gwybodaeth yn y math hwn yn arwain at gadw’r wybodaeth y cof (Nyberg, 2002).  
Roedd arsylwi’r digwyddiad critigol wedi arwain at ddealltwriaeth bellach ynglŷn â bylchau yn wybodaeth y disgyblion.  Mae gwneud camgymeriadau yn hanfodol, ac yn deilio o dasgau annibynnol yn enwedig y rhai sy’n ymgorffori asesu ar gyfer dysgu.  Golyga hyn, y gallwn adnabod y bylchau yn wybodaeth y disgyblion, ac y mae’n cymell cyfle i adfyfyrio ar y camau nesaf fel addysgwyr.  
Nid yw disgyblion yn derbyn y sgil i feddwl drosto’i hunan ac i ddatrys problemau, ac nid ydynt wedi meithrin y sgiliau priodol i allu darganfod gwybodaeth yn annibynnol. Disgrifia Etichison (1988) y cyflwr meddyliol hwn, fel bod y disgyblion yn oddefol ac yn ymddwyn fel y bowlenni wag, sy’n aros i gael e’u lenwi.  Yn dilyn hynny, maent yn arllwys hyn oll yn ôl i arolygwr. 
Os nad yw’r dysgu annibynnol yn llwyddo, efallai nid yw un o’r camau sgaffaldio wedi bod yn llwyddiannus.  Rhaid darganfod cytbwysedd rhwng herio a sgaffaldio.  Fe all dasgau rhy anodd arwain at ddiffyg hyder nac unrhywun awydd i ddyfalbarhau.  Y peth pwysicaf yw bod angen i’r sgaffaldio cael ei wahaniaethu yn ôl lefel gallu'r unigolyn.  Mae sgaffalfio hanfodol yn y broses dysgu er mwyn roi gymorth i ddisgyblion i ddelio â’r llwyth gwybyddol y dasg a gosodwyd iddynt. 
Theori llwyth gwybyddol 
Yn ddiweddarach, tyfwyd poblogrwydd y theori llwydd gwybyddol (CLT) sy’n deillio o theori wreiddiol Sweller (1998).  Mae’n crynhoi bod y meddwl ond yn gallu delio â swm cyfyngedig o wybodaeth ar yr un bryd.  Dengys tystiolaeth bod dysgu yn digwydd trwy newidiadau i’r cysylltiadau rhwng celloedd yr ymennydd (Dekker et al, 2012).  Oni bai bod dysgu newydd â chysylltiad blaenorol neu elfen emosiynol, awgryma Didau (2015), ei fod yn cael ei ddysgu â'i anghofio ambell waith cyn i’r wybodaeth newydd wreiddio i’r cof hir dymor.  Fe ddigwyddir dysgu pan ceir cysylltiad rhwng dealltwriaeth newydd â sgema sy’n bodoli eisoes – sef ein cof hir dymor a sut mae hynny wedi trefnu megis cysylltiadau a linciau yn yr ymennydd.  Mae’r broses o ddysgu yn llawer mwy cymhleth na’r cysyniad o ‘we teach, children learn’ (Didau, 2015).  
Wrth ffocysu ar brofion cof a chyrhaeddiad byr dymor, sy’n ddefnyddiol ar gyfer adolygu am brofion yn unig, diystyrir taith dysgu unigol disgyblion – ei chynnydd a’i ymdrech.  Felly, yn y pendraw, gwelir cynnyrch a pherfformiad terfynol fel canlyniad dysgu effeithiol.  Ond nid yw hynny’n wir.  Wrth gymryd safbwynt gwahanol i’r canfyddiadau diweddar ynglŷn â phwysigrwydd ‘student-led teaching’, dadleua Didau (2015), y dylai’r addysgwyr chwarae rôl weithredol, yn debyg i’r cysyniad traddodiadol o ddysgu.  Dylent esbonio, modeli ac yn arwain y disgyblion trwy’r wybodaeth newydd hyd at y pwynt lle amlygir y dysgu annibynnol. Mae hyn yn atgyfnerthu'r hyn a sonnir am uchod o ran cymorth cyn cyrraedd lefel o ddysgu annibynnol sef y GRR - Gweler ffigr 2). 
Camdybiaeth barhaol ym myd niwrogwyddoniaeth yw y dylid unigolion cael eu dysgu yn ddibynnol ar y fath o ddysgwr - dysgwyr gweledol, clywedol neu cinesthetig (Dekker et al, 2012).  Yn sgil hynny, felly efallai nad oedd y cyd-destun a arsylwais (dull Pie Corbett) yn hollol effeithiol ac wedi ei seilio ar dystiolaeth.  Digwyddir y proses o feddwl pam mae gwybodaeth o’r amgylchedd (h.y. y foment, yr hyn sydd o’n amgylch ar y byd) yn cyfuno â’r cof hir dymor o fewn cyd-destun newydd.  Digwyddir y cyfuniad yn y cof gweithredol (gweler ffigwr 3 yr atodiad) (Willignham, 2009, t. 11) Parheir y dystiolaeth i ddatgan, er mwyn bod y disgybl yn hyderus i ddatrys problemau ac i feddwl, rhaid cael y wybodaeth ddigonol o’r amgylchedd (h.y gofynion y dasg) a lle yn y cof gweithredol, yn ogystal â’r ffeithiau a sgiliau angenrheidiol yn y cof hir dymor (t.14).  Esbonia Willingham (2009) ymhellach, yn ôl yr egwyddor wybyddol, mae bodau dynol yn chwilfrydig yn naturiol ond yn naturiol nid ydynt yn dda yn meddwl: oni bai bod yr amodau gwybyddol yn gywir, mae pobl yn dueddol o osgoi ‘meddwl’.  Ceir sy’n plethu i’r digwyddiad critigol yn berffaith sef  ‘the brain is not designed for thinking, its designed to save you from thinking’ (Willingham, 2009, t.14)  
Yn syml, disgrifiwyd llwyth gwybyddol fel yr ymdrech gwybyddol sy’n ofynnol gan berson i gwblhau tasg (Reif, 2010).  Dengys ymchwil bod gwybodaeth sy’n cael ei orlwytho i’r cof byr dymor yn annhebygol o’i aros yna’n hir.  Wrth adalw gwybodaeth o’r meddwl hir dymor, mae’r llwyth gwybyddol yn lleihau pan ddaw’r disgybl ar draws gwybodaeth newydd. Cystyllia hyn, hefyd i’r syniad o dorri gwybodaeth gymhleth yn ddarnau llai sef y sgaffaldio. Ar y llaw arall, rhaid bod yn wyliadwrus i beidio â lleihau’r llwyth gwybyddol yn ormodol.  Mae herio a disgwyliadau uchel yn allweddol pwysig o fewn y broses dysgu. 
‘Working on problems that are of the right difficulty is rewarding, but working on problems that are too easy or too difficult is unpleasant’ (Willingham, 2009, t.10)
Mae bwydo gwybodaeth o fewn addysgeg yn atal datblygiad meddyliol posibl, wrth wneud rhywbeth iddynt, allent wedi eu gyflawni’n annibynnol. (Mohanan, 2000).  Wrth feddwl am ddysgu llwyddiannus, mae peryg yn y dull o gopïo a chofio gwybodaeth gair am air.  Rhaid cwestiynau os yw’r disgyblion yn amsugno gwybodaeth yn fecanyddol o un cyd-destun ac yn syml yn adrodd yn ôl,  heb unrhyw ddealltwriaeth.  Dadleua Searle (1983), bod ein meddyliau fel bodau dynol yn debyg i gyfrifiaduron, yn yr ystyr nid yw rhywbeth yn deall yn iawn ac yn meddwl yn effeithiol hyd yn oed os ydynt yn ymddangos yn ddeallus iawn ar yr arwyneb (Willingham 2009 ,p.72).  Un ffordd ddefnyddiol ar gyfer darganfod y gwahaniaeth rhwng dysgu arwynebol a dysgu dwfn yw wrth gynnig tasgau annibynnol ac yn ei ddilyn a strategaeth asesu ar gyfer dysgu/asesu ffurfiannol. 
Wrth feddwl am y wybodaeth hon yn nhermau’r addysgwyr, ceir amwysedd ac anhawsterau.  Onid yw hi’n anodd iawn i allu adnabod sgema bob unigolion ac felly, yn anoddach byth i wybod yr hyn a byddai’n achosi gormodedd o lwyth gwybyddol?
Yn y bôn, mae dysgu effeithiol yn bosib pan leiheir y llwyth gwybyddol a chynyddir y wybodaeth berthnasol i’r pwnc tra rheolir y llwyth gwybyddol cynhenid (Sweller, 1998).  Rhaid osgoi gorlwytho’r cof gweithredol, yn peth bwysig. 
Erbyn heddiw, ceir diwygiad o fewn addysgu yng Nghymru a bellach, mae’r Cwricwlwm i Gymru 2022 yn gweld gwerth y broses dysgu a’r cynnydd yr unigolyn ac nid y cynnyrch terfynol, er enghraifft marciau arholiadau a phrofion.
Adfyfyrio, gwerthuso a’r camau nesaf 
Amlygir y tystiolaeth nad yw’n ddigonol i adnabod yr hyn sydd wedi digwydd ac mae’n rhaid archwilio’n ddyfnach i ddarganfod yr atebion, yn ogystal â chwestiynu’n gyson (- beth fydd y camau nesaf?).   Fe ddaw’r dyfnder i’n dealltwriaeth yn y broses barhaol o adfyfyrio beirniadol.  Mae myfyrio beirniadol yn cynnwys: dadansoddi'n rhagdybiaethau; penderfynu sut mae cyd-destunau cymdeithasol a diwylliannol yn dylanwadu arnom; dychmygu ffyrdd gwahanol o feddwl; a chwestiynu’n rheolaidd (Brookfield, 2005)
Bwriad model adfyfyriol beirniadol Brookfield (2005, t.13) yw meithrin ymwybyddiaeth o’n dysgu personol o safbwyntiau gwahanol.  Cynigwyd y syniad o bedwar lens sy’n cynorthwyo addysgwyr wrth adfyfyrio’n feirniadol ar y proses dysgu:  1. yr hunangofiannol,  2. llygaid y myfyrwyr, 3. profiadau ein cydweithwyr, 4. llenyddiaeth ddamcaniaethol. Wrth ddilyn y camau uchod felly, ceir ymwybyddiaeth ynglŷn â’n cryfderau a gwendidau personol sy’n deillio o adfyfyrio yn gyson ac yn barhaus. Felly, bwriadaf ddefnyddio’r model hwn i gymell fy myfyrdod. 
Wrth ddilyn gam 1, sef yr hunanwerthuso, credaf fod y digwyddiad critigol yn awgrymu nad yw sgaffaldau amrywiol yn llwyddiannus nac yn effeithiol i bawb ac felly, rhaid cynnig datrysiadau neu opsiynau arall.  O bosib, byddai sgaffald gweledol a pharhaol megis ‘dechread brawddegau’ neu luniau sy’n aros ar y sgrin wedi bod fwy o gymorth i’r disgybl dan sylw. 
Pe bai’r digwyddiad, neu sefyllfa debyg, o’m mlaen yn y dyfodol byddaf yn ymchwilio yn ddyfnach i reswm y disgybl dros chwilio am gymorth ei hunan yn hytrach na gofyn i oedolyn.  Ar un llaw, efallai nad oedd yn hyderus i ysgrifennu brawddegau llawn heb sgaffald neu fframwaith.  Mae’n bosib mai disgybl gallu is ydoedd ac roedd angen fwy o gefnogaeth arno i gychwyn ar y dasg. Rhaid hefyd, gymryd i ystyriaeth bod y disgybl o bosib, wedi colli gwersi o achos absenoldeb, ac felly’n gweld hi’n anoddach i adrodd y stori o’i gof.  Yn yr achos hwn, byddai cynnig y brawddegau neu luniau iddo wedi bod yn gam teg. 
Ar y llaw arall, pe bai’r plentyn yn chwilio am y ffordd haws (neu’r ffordd sy’n gofyn am lai o ymdrech a meddwl) byddaf wedi ei hatgoffa o ofynion y dasg a’r pwysigrwydd o’i wneud heb gopïo er mwyn gwella sgiliau ysgrifennu ac i adnabod unrhyw wendidau.  Y cam cychwynnol, yw i ddarganfod gwraidd y broblem.  Wrth feddwl am gam 4, Brookfield (2005, t.13) sef yr elfen llenyddiaeth ddamcaniaethol neu dystiolaeth sy’n cefnogi’r achos, byddaf o bosib yn edrych yn ddyfnach i ddamcaniaeth systemau ecolegol (Bronfenbrenner 1977).  Wrth edrych ar y disgybl mewn ffordd holistaidd, ac yn cymryd i ystyried yr holl ddylanwadau allanol, fe gawn well syniad o’r broblem er mwyn cael gwneud penderfyniad mwy gwybodus, wedi ei seilio ar dystiolaeth. 
Wrth feddwl am safbwynt cydweithwyr (Cam 3), credaf yn gryf gan fod y dasg yn canolbwyntio ar asesu ffurfiannol, byddai’r penderfyniad o gynnig yr atebion (y stori’n gyflawn) i’r disgybl wedi mynd yn erbyn bwriad y dasg sef i’r disgyblion ysgrifennu’r stori gan gofio’r cynnwys a’r ystumiau a’i ailysgrifennu yn eu geiriau eu hun.
Wrth ystyried cam 2 sef y safbwynt 'llygaid y myfyrwyr', yr hyn sy’n ddiddorol wrth adfyfyrio yn ddyfnach ar y digwyddiad yw ymdrech y disgybl i feddwl yn annibynnol (‘tu allan i’r bocs’ fel petai) ac i ddatrys y broblem drosto’i hun.   Er bod hyn yn mynd yn erbyn gofynion y dasg (yn ddiarwybod i’r plentyn), edmygaf ei arloesedd wrth feddwl am strategaeth i ddatrys yr hyn yr oedd yn gweld yn anodd, heb ofyn yn uniongyrchol am gymorth
Yn gyffredinol, wrth barhau i ysgrifennu dyddiadur neu gasglu adborth gan eraill,  cryfheir ein dealltwriaeth er mwyn allu addasu elfennau o’n dulliau dysgu, neu i adnabod cryfderau. Bydd cymryd y camau uchod yn ategu at ddatblygiad fel athro ac yn cyfoethogi’r holl safonau proffesiynol.







Casgliad
Y neges bwysicaf sy’n gudd yn y drafodaeth hon yw pwysigrwydd mentro.  Yr hyn sy’n bwysig, yw ceisio ac nid bod yn gywir, ac mae modd cymhwyso hynny at rôl y disgybl a phrofiadau’r athro.  
Mae hunanwerthuso hefyd, yn allweddol, boed hynny, ar rôl yr addysgwyr neu’r dysgwyr, ac arweinia at gymryd cyfrifoldeb o’n dysgu a’n datblygiad personol.  Yn dilyn hynny, felly mae’n bosib gwneud penderfyniadau pendant a gweithredu pwrpasol yn hytrach nag ar hap. Mae hyn oll yn arwain at adlewyrchiad personol, dadleuon a disgwrs o fewn y proffesiwn, sy’n arloesol o ran datblygu addysgeg ymhellach.  Wrth gwestiynu'r hyn a wnawn yn rheolaidd ac osgoi derbyn gwybodaeth fel ffaith, datblygir y sgil o fod yn feddwl agored.  Yn deillio o hynny, cryfheir sgiliau fel ymarferydd, ond rhaid parhau i fod yn chwilfrydig ac yn arloesol - nid yw addysgwyr erioed yn rhoi’r gorau i wella ac i ddysgu ymhellach. 

ARSLYWAD / NODIADAU MAES 

Cofnod 1

	Dyddiad ac amser, grŵp blwyddyn:  22/09/21 - 9:30, Blwyddyn 6


	Ble a phryd : Cyd-destun y digwyddiad :

O ran cyddestun cyffredinol yr ystafell ddobarth, roedd 11 disgybl yn absennol ond nath hynny ddim wahaniaeth i gyfraniad y disgyblion oedd yna, a’i pharodrwydd i ymgymryd a holl tasgiau’r bore., Gwers saeseg oedd hi ar y  thema ‘Rhyfel’. Y dasg oedd i ddarllen tudalen o wybodaeth a ffeithiau ac yna i greu darn creadigol ysgrifennedig wedi’i seilio ar hynny. 





	Beth ddigwyddodd – disgrifiad manwl:

· Disgybl yn sbarduno drafodaeth dosbarth heb unrhyw mewnbwn gan yr athrawes. 
· Disgybl yn mwynhau’r dasg gymaint, nid oedd am fynd allan i chwarae.
· 
Y ddigwyddiad critigol oedd pan cynnigoedd yr athrawes dewis i’r disgyblion ynglyn a pha dull yr hoffen nhw’i gyflwyno’i gwaith.  Dewisoedd rhai  - cyfweliad a sgript, rhai eraill, pwyntiau bwled ac ambell un i ysgrifennu dyddiadur.

Sylwais ar yr un disgybl eto, yn troi i’w ffrind ac yn dweud yn siomedig ‘oh yr unig tro fi ddim ishe mynd mas i ware’ – roedd y fraweddeg hon yn arwyddocaol i mi achos ar yr olwg cyntaf a heb gyddestun bydden i hawdd i ystyried y fraweddeg yn un negyddol neu broblematig wrth feddwl wel pam bydde plentyn ddim am fynd mas i chwarae da’i ffrindiau ond wrth ei ddehongli’n ddyfnach y rheswm dros hynny oedd ei fod mor gyffroes i barhau ac ynglym yn y dasg yn llwyr.




	Meysydd y gellir eu harchwilio:
· Pwysigrwydd trafod a chydweithio â chyfoedion er mwyn ehangu dealltwriaeth (arwyddocaol oedd y ffaith a ddigwyddodd hyn heb gymhelliant)
· Cefnogir hynny dancaniaethau Vygostsky, gan ei fod yn gyfrifol am greu dysgu eu hunan a symud o'i gwybodaeth cychwynnol at ddysgu newydd, sy’n efelychu weledigaeth Cwricwlwm i Gymru. 
· Arweinodd y rhyddid i ddewis arddull y dasg at fwy o gyfrifoldeb drosto’i dysgu ei hunan a mwy o fwynhad yn y pendraw.












Cofnod 2

	Dyddiad ac amser, grŵp blwyddyn:  22/09/21 11 y.b. Blwyddyn 5


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth

Dosbarth o tua 25 disgybl, y dasg oedd i ysgrifennu dyddiadur.  Ceir ffocus ar sgiliau daearyddol ond dasg iaith oedd hi yn bennaf.  Digwyddodd hyn cyn amser cinio. 




	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)

· Disgybl yn mynd tu hwnt i’r hyn a oedd yn disgwyliedig iddo gyflawni ac yn profi i’r athrawes ei fod wedi dysgu, cofio a chymhwyso’r ansoddeiriau heriol o wers blaenorol i gyddestun newydd. 
· Athrawes yn esbonio ei fod wedi synnu gyda safon ei waith a’i dealltwriaeth yn y wersi. 
· Cyflwynwyd ansodderiau heriol iawn iddynt er mwyn gloywi iaith a chyfoethogi ei gymraeg. 





	Meysydd y gellir eu harchwilio 

Drilio i ddysgu iaith – Conti, a modeli EPI 
· Defnyddiwyd ansoddeiriau heriol iawn i loywi ac i godi safon eu hiaith, yn yr obaith y bydd y disgyblion yn eu ddefnyddio yn naturiol wrth ysgrifennu a chyfathrebu.
· Dangosodd y digwyddiad bod disgwyliadau uchel a heriau yn arwain at lefel cyrraeddiad yn uwch, ac yn ymestyn y disgyblion ymhellach na’r hyn a ystyriwyd fel ei potensial wreiddiol. 



	Nodiadau – 

Teuloedd di-gymraeg

Mae effaith covid ar sgilau llafar ac ysgrifennedig yn amlwg i weld. 

Laptops i’r rheini oedd angen cymorth ychwanegol  a dechrau brawddegau wedi ei anfon atynt. 










Cofnod 3

	Dyddiad ac amser, grŵp blwyddyn:  23/09/21, 11 y.b. Blwyddyn 2


	Ble a phryd : Cyd-destun y digwyddiad – pwnc/MDaPh, cyd-destun cyffredinol y dosbarth

Gosodiad y ddosbarth o ran y byrddau yn ddiddorol. – dasg ffocus ar un bwrdd siap ‘U’ – pawb arall yn gweithio’n annibynnol ar dasgau cyfoethogi darpariaeth. 





	Beth ddigwyddodd – disgrifiad manwl (gorau po fwyaf y manylion er mwyn cyfeirio atynt yn ddiweddarach yn eich gwaith)
Iaith, llythrennedd a chyfathrebu. 

Adrodd stori fel dosbarth 
Disgybl yn symud y sleid yn bwrpasol i weld y frawddegau, athrawes yn sylwi. – cawn weld faint i chi’n gallu neud heb gopio.  Athrawes yn drilio ac yn ailadrodd, ac yn atgyfnerthu.  Rhaid i’r disgbylion ymddiried yn ei sgiliau ei hun i glywed ac i sillfau geiriau’r stori heb gymorth. 
 
Aeth yn y disgybl ati i ddyfalbarhau





	Meysydd y gellir eu harchwilio – yr hyn rydych chi’n meddwl allai fod “o dan y bonet” yn y digwyddiadau hyn


· Y cysyniad o ‘initative’ - a meddwl yn gyflym i ddatrys broblem i’w hunan. 
· Sgaffalio – pa ddull oedd ar waith? Adrodd y stori gyda ystymiau 
· Cydweithio effeithio yn hollbwysig 
· Daeth disgybl i ddangos ei waith – wedi ysgrifennu ‘arach’ yn lle ‘arall’. – ni fyddai’r athrawes wedi bod yn ymwybodol o’i wendidaeth pe bai’n gallu copïo o’r bwrdd gwyn.





	Nodiadau – 

Pwysig i fod yn hyderus i fentro a geisio dasgiau annibynnol

Procedure

We identified the principles underpinning the programme, and elements that contributed to
programme implementation, by examining the Talk for Writing materials. We focussed specifically on
elements that were specified and detailed within the programme, or that were identified as essential in
the implementation, in order to match elements of Talk for Writing with published research evidence.
For each of these elements we carried out a literature search using the Web of Science, Google
Scholar, Scopus, British Education Index, and ERIC.

A broad approach to the relevant literature was used. In order to identify appropriate literature we
used both key terms from the programme such as ‘talk’ but also related terms such as ‘oral language’
in the search terms. We searched for studies directly related to children’s development of writing. We
also searched more generally, for example by extending the search terms to include literacy and
learning, given the well-documented role of literacy skills in the production of written text. These
broader searches provided guidance about evidence-informed practices, which, arguably, generalise
to writing. We included evidence from experimental study and interventions with comparison groups
which addressed the core components of Talk for Writing. Single case studies, anecdotal reports and
classroom observations without objective measures were excluded.

Results

We reviewed all the materials that we were provided with and identified features which were deemed
to be necessary within Talk for Writing and in ensuring its effectiveness. Figure 1 presents our overall
analysis of the features of the PWP. Elements in hexagons and squares directly relate to the teaching
of writing as detailed in Talk for Writing. The elements in diamonds refer to other dimensions of the
PWP and are not the main focus of the evaluation.

This framework has been used to appraise the elements of Talk for Writing. Evidence related to
school systems and staff training is not reviewed. The literature review focuses on written text
production and the elements within the Talk for Writing programme that are argued to support this.
We begin by examining the principles underpinning Talk for Writing.

Education Endowment Foundation

Figure 1 The Primary writing Programme: Talk for Writing components. Elements in hexagons and rectangles directly relate to the teaching of
writing as detailed in Talk for Writing. The elements in diamonds refer to other dimensions of the PWP

